Public procurement notice: Contract Award Notice
Published: 2025-02-04
Buyer: N1 A/S
Country: DK
Region: DK032
Contract type: Services
Procedure: Negotiated with prior call for competition
CPV classification: 72000000 | 72230000: Custom software development services | 72246000 | 72250000: System and support services | 72253000: Helpdesk and support services
Estimated value: 100000000 DKK
Award criteria: quality, price

Technical requirements: Ordregiver forbeholder sig ret til at tildele rammeaftalen til det indledende tilbud.

Efter modtagelse af indledende tilbud forventer ordregiver følgende forhandlingsforløb (medmindre der tildeles til indledende tilbud):

Alle prækvalificerede virksomheder, der rettidigt har afgivet indledende tilbud, 
inviteres til én forhandlingsrunde. Herefter anmodes virksomhederne om at afgive 
endelige tilbud. Se uddybende beskrivelse af forløbet i udbudsbetingelserne. 

Ordregiver forbeholder sig ret til at tilpasse forløbet, og f.eks. tilføje yderligere 
forhandlingsmøder og yderligere reviderede tilbud.

Der ydes ikke vederlag for deltagelse i udbudsprocessen.
N1 A/S er en del af Norlys-koncernen og forsyner over 800.000 hjem og virksomheder i primært Jylland med strøm. 

Udbuddet omfatter IT-konsulentbistand til softwareudvikling. Leverandøren skal levere bistand til udvikling, rådgivning og applikationsdrift.

Udbuddet omfatter indgåelse af en rammeaftale med 2 leverandører. Tildeling til leverandørerne vil ske efter en kaskademodel.

Udvikling:

Udviklingsydelserne omfatter:

• Applikationsudvikling
• Integrationskomponenter
• Dataintegration

Leverandøren skal levere ydelser inden for applikationsarkitektur, dataarkitektur og teknologi- og infrastrukturarkitektur både i cloud og on-premise miljøer.

Udvikling kan ske både efter vandfaldsmetoden og agile metoder og kan omfatte:

• Udvikling af nye fagsystemer og løsninger
• Udvikling af moduler tilknyttet standard-systemer og løsninger
• Integration af nyudviklede systemer og løsninger
• Tilpasninger af nyudviklede systemer og løsninger
• Udvikling af mobile apps

Rådgivning:

Leverandøren skal desuden levere rådgivning inden for:

• Udvikling og design af en samlet it-arkitektur, hvis overholdelse sikrer fleksibiliteten, it-sikkerhed og kontrol med kompleksiteten af Elnetselskabet N1’s samlede it-understøttelse 
• Forslag til justeringer af faktisk/specificeret arkitektur
• Retningslinjer for valg af applikationer samt strukturering af data og integrationer.
• Valg af applikationer inden for it-arkitekturens rammer, samt vurdering af applikationernes muligheder for at spille sammen med relevante fællesoffentlige løsninger
• Retningslinjer for valg af platforme
• Valg og konfigurering af platforme i henhold til retningslinjerne
• Design af relevante dele af udviklings-, test-, præ-produktions-, og driftsmiljøer
• Etablering af datamodeller, som afspejler forretningens behov for datasammenhænge
• Etablering af dataflow, som sikrer korrekt behandling af data
• Udarbejdelse af retningslinjer for etablering af og omgang med testdata, herunder især med testdata, der rummer personoplysninger

Applikationsdrift:

Leverandøren skal endelig levere forskellige niveauer af applikationsdrift i Elnetselskabet N1’s produktionsmiljø, herunder mulighed for 24/7/365 support.

Kompetencer:

Leverandøren skal have indgående kendskab, kompetencer og erfaring med udvikling af systemer og løsninger, der understøtter de forretningskapabiliteter og kernekompetencer, som er angivet i udbudsmaterialet og som er relevante for en forsyningsvirksomhed:

• Netovervågning og drift: Kompetencer i kontinuerlig udvikling og vedligeholdelse af softwareløsninger, der sikrer pålidelig overvågning og styring af forsyningsnetværket.
• Informationshåndtering: Kompetencer i at udvikle systemer og løsninger til dataindsamling og analyse for optimering af forsyningsnetværket.
• Målerhåndtering: Kompetencer i håndtering og vedligeholdelse af målerudstyr for præcis dataindsamling.
• Kundeforhold: Kompetencer i at udvikle software med fokus på effektiv kundeservice, fakturering og klagebehandling for at sikre høj kundetilfredshed.
• Regulatorisk overholdelse: Kompetencer i at sikre, at softwareløsninger overholder standarder og lovgivning for sikker drift af kritisk infrastruktur i forsyningssektoren.
• Nødberedskab og risikostyring: Kompetencer i design og implementering af beredskabsplaner og risikostyringsfunktioner for at håndtere nødsituationer og minimere afbrydelser i forsyningstjenesterne.

Leverandøren skal desuden besidde dybe kompetencer og indgående kendskab og erfaring indenfor Microsoft teknologier og kunne levere sin konsulentbistand i overensstemmelse med Microsofts ”best practice” på området.

Øvrige krav:

Herudover stilles der krav til anvendelse af gængse udviklingssprog, softwareudviklingsværktøjer, projektledelse, vidensoverdragelse og vidensdeling og dokumentation.
Ordregiver vil lægge vægt på det økonomisk mest fordelagtige tilbud, baseret på bedste forhold mellem pris og kvalitet. Delkriterierne er nærmere beskrevet i udbudsbetingelserne.
En virksomheds klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, jf. lovens § 7, stk. 1.

Øvrige klager skal være inden 6 måneder fra dagen efter den dag, hvor ordregiveren har underrettet de berørte ansøgere og tilbudsgivere om beslutningen om indgåelse af rammeaftalen, jf. lovens § 7, stk. 2, nr. 3. 

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i stand still perioden. I tilfælde, hvor klagen ikke er indgivet i stand still perioden, skal klageren tillige angive, hvorvidt der begæres opsættende virkning af klagen.
Rammeaftalen kan forlænges 3 x 1 år for 1 år ad gangen.


Winner: Mercell Holding ASA
Number of bids: 7